**Meghívó**

**Új világ született – Európai testvérháború 1914–1918**

Tisztelt Papp György Igazgató Úr!

Nem túlzás, ha azt állítjuk: a világ, amely körülvesz bennünket, valójában 1914-ben született. A háborús világ az ellentétekre épült. A mai Európa és benne Magyarország az együttműködést tűzte ki céljául, ezért úgy gondoljuk, érdemes újragondolni múltunkat, s megkeresni benne azt is, ami a száz évvel ezelőtti idők konfliktusait nem csak a győztesek-vesztesek kettősségében érzékeli.

**Új világ született** című, a Várkert Bazárban nyílt kiállításával az Első Világháborús Centenáriumi Emlékbizottság ezt a célt tűzte ki maga elé.

A kiállítás közel hatszáz négyzetméteren, a boldog békeidőktől a háborús lelkesedésen át a keserű kiábrándulásig vezeti el a látogatókat. Bemutatjuk, miként sodorta el a polgári berendezkedést az iparosított és világméretűvé terjedő háború, hogyan fordult visszájára a haladásba vetett hit, és vált csatatérré a hátország is.

A tárlat megalkotásakor nagy hangsúlyt fektettünk a fiatalok megszólítására, hogy a száraz tények felsorolása helyett olyan benyomásokat szerezzenek a korról, amelyekre támaszkodva a lexikális tudásanyagot is könnyebben elsajátíthatják.

A minden érzékszervre ható tárlatban az élményszerűséget fokozó szagok mellett egyedülálló vizuális megoldásokkal ábrázoljuk a háború borzalmait. A totális pusztítás gőzölgő fekete mocsár képében jelenik meg, míg a brutális mészárlást vágóhíd jelképezi. A látogatók bejárhatnak egy lövészárkot, és szembesülhetnek a propaganda tömegeket megmozgató hatásával is.

Úgy véljük, a pedagógusok munkáját nagyban megkönnyíti, ha a kiállítás megtekintését követően, amellett tanítják meg a korszakot. Bízunk benne, hogy tárlatunkon az Békásmegyeri Veres Péter Gimnázium diákjait is vendégeinkként üdvözölhetjük. A kiállításra csoportos kedvezményes belépőjegy váltható, illetve tárlatvezetés igényelhető. Bővebb információért kérjük, keresse fel az **ujvilagszuletett.hu** weboldalt.

Tisztelettel,

**Dr. Schmidt Mária**a Terror Háza Múzeum főigazgatója,   
az Első Világháborús Centenáriumi Emlékbizottság tagja,  
a XX. Század Intézet főigazgatója